**โครงการ** พัฒนาเพื่อยกระดับผลสัมฤทธิ์ทางการเรียน

**แผนงาน**  การบริหารงานวิชาการ

**ลักษณะโครงการ** โครงการต่อเนื่อง

**ผู้รับผิดชอบโครงการ** นายกรวินย์ ดวงตา นางบาจรียา แซะอามา

**ระยะเวลาดำเนินการ** กรกฎาคม 2560 – กันยายน 2560

**สนองกลยุทธ์โรงเรียน**  ข้อที่ 1,3,6

**สนองกลยุทธ์ สพป สตูล** ข้อที่ 1, 3, 6, 7

**สนองกลยุทธ์สพฐ.**  ข้อที่ 1,3,6

**สนองมาตรฐานการประกันคุณภาพการศึกษา** ข้อที่ 3,4,5,6

**สนองมาตรฐาน/ตัวบ่งชี้ สมศ.** ด้านผู้เรียน

**1.  หลักการและเหตุผล**

ตามที่สำนักงานเขตพื้นที่การศึกษาประถมศึกษาสตูล มีนโยบายเพิ่มผลสัมฤทธิ์ทางการเรียนใน  4 กลุ่มสาระการเรียนรู้หลัก  คือ  ภาษาไทย  คณิตศาสตร์  วิทยาศาสตร์   ภาษาต่างประเทศ (ภาษาอังกฤษ) ในปีการศึกษา 2560 โดยเน้นผลจากการทดสอบระดับชาติ  (O-NET) ของนักเรียนในระดับชั้นประถมศึกษาปีที่ 6 และมัธยมศึกษาปีที่ 3 ในปีการศึกษาที่ผ่านมา  จากนโยบายดังกล่าว ทางโรงเรียนบ้านสายควน ได้เล็งเห็นถึงความสำคัญในการยกระดับผลสัมฤทธิ์การทดสอบระดับชาติ จึงได้ดำเนินการนำผลการทดสอบ NT ,O-NET และการประเมินผลการอ่าน การเขียน ของนักเรียน ในปีการศึกษา 2559 มาวิเคราะห์ผลเพื่อนำไปวางแผนในการพัฒนาคุณภาพ เพื่อเตรียมความพร้อมในการจัดกิจกรรมปรับพื้นฐาน และพัฒนาการอ่าน การเขียน ตลอดจนรองรับการสอบ (Pre  O-NET ) การสอบระดับชาติ  O-NET  ประจำปีการศึกษา 2560

ของนักเรียนชั้นประถมศึกษาปีที่ 6 และชั้นมัธยมศึกษาปีที่ 3 ทั้งนี้เพื่อยกระดับผลสัมฤทธิ์การทดสอบระดับชาติ O-NET ให้สูงขึ้น

ดังนั้น โรงเรียนบ้านสายควน จึงได้จัดทำโครงการพัฒนาเพื่อยกระดับผลสัมฤทธิ์ทางการเรียน เพื่อเพิ่มผลสัมฤทธิ์การทดสอบระดับชาติ O-NET ใน 4 กลุ่มสาระการเรียนรู้หลัก คือ ภาษาไทย  คณิตศาสตร์

วิทยาศาสตร์  และ ภาษาต่างประเทศ (ภาษาอังกฤษ)  เป็นการปรับพื้นฐาน และพัฒนาการอ่าน การเขียน สำหรับนักเรียนชั้นประถมศึกษาปีที่ 6 และ ชั้นมัธยมศึกษาปีที่ 3  ในการทดสอบระดับชาติ O-NET ในปีการศึกษา  2560 ต่อไป

**2.  วัตถุประสงค์**

1. เพื่อจัดกิจกรรมการเรียนการสอนปรับพื้นฐานการเรียนรู้ และพัฒนาการอ่าน การเขียน ของนักเรียนชั้นประถมศึกษาปีที่ 6 และ ชั้นมัธยมศึกษาปีที่ 3 ให้ได้รับความรู้และประสบการณ์เพื่อนำมาปรับปรุงพัฒนาในด้านการเรียนให้สูงขึ้น

2. เพื่อยกระดับผลสัมฤทธิ์การทดสอบระดับชาติ O-NET ในปีการศึกษา 2560 ของนักเรียนชั้นประถมศึกษาปีที่ 6 และชั้นมัธยมศึกษาปีที่ 3 ให้สูงขึ้น ไมน้อยกว่าร้อยละ 5

3. เพื่อเสริมสร้างเจตคติที่ดีต่อการทดสอบในทุกระดับให้กับนักเรียนและนักเรียนเกิดความตระหนัก เห็นความสำคัญของการทดสอบและการทำข้อสอบมากขึ้น

**3. เป้าหมาย**

3.1 เชิงปริมาณ

นักเรียนชั้นประถมศึกษาปีที่ 6 และ ชั้นมัธยมศึกษาปีที่ 3 โรงเรียนบ้านสายควนทุกคน

100% ได้รับการปรับพื้นฐานการเรียนรู้ และพัฒนาการอ่าน การเขียน เพื่อเตรียมความพร้อม และพัฒนาการเรียนรู้ที่ดี

3.2 เชิงคุณภาพ

1. นักเรียนชั้นประถมศึกษาปีที่ 6 และ ชั้นมัธยมศึกษาปีที่ 3 โรงเรียนบ้านสายควน  มี

ผลสัมฤทธิ์การทดสอบระดับชาติสูงขึ้น ไม่น้อยกว่าร้อยละ 5

2. นักเรียนชั้นประถมศึกษาปีที่ 6 และ ชั้นมัธยมศึกษาปีที่ 3 มีเจตคติที่ดีต่อการเรียน และเห็นความสำคัญของการสอบระดับชาติ O-NET มากขึ้น

**4.   กิจกรรม และวิธีดำเนินการ**

|  |  |  |  |
| --- | --- | --- | --- |
| ที่ | กิจกรรม | ระยะเวลา | ผู้ปฏิบัติ/รับผิดชอบ |
| 1 | ขั้นเตรียม  (P)  1.1 1. ประชุมคณะทำงานเพื่อกำหนดแนวทางโครงการ  1. 2. วิเคราะห์และศึกษาบริบทและสภาพความเป็นไปได้ในการจัดทำแผนพัฒนาคุณภาพการศึกษาเพื่อยกระดับผลสัมฤทธิ์ทางการเรียน  1. 3. จัดทำแผนยกระดับผลสัมฤทธิ์ทางการเรียนนำเสนอต่อผู้บริหาร | มิถุนายน  2560 | ผู้บริหาร  -นางบาจรียา แซะอามา |
| 2 | ขั้นดำเนินการกิจกรรม  (D)  1 ประชุมคณะดำเนินงานเพื่อชี้แจงโครงการฯและมอบหมายภาระงาน  2. จัดเตรียม  จัดซื้อ  วัสดุอุปกรณ์ เอกสาร แบบฝึกทักษะต่างๆ  ในการจัดกิจกรรมตามโครงการ  3. ดำเนินกิจกรรมตามแผนงานที่กำหนดไว้  -ปรับพื้นฐาน 4 กลุ่มสาระการเรียนรู้  -พัฒนาการอ่านการเขียน | กรกฎาคม 2560  กรกฎาคม – กันยายน 2560 | -ผู้บริหาร  -นางบาจรียา แซะอามา  ครูผู้สอน 4 กลุ่มสาระฯ |

|  |  |  |  |
| --- | --- | --- | --- |
| ที่ | กิจกรรม | ระยะเวลา | ผู้ปฏิบัติ/รับผิดชอบ |
| 3 | ขั้นนิเทศติดตามผล  (C)  3.1 รายงานผลการจัดกิจกรรมโดยการประเมินความพึงพอใจของผู้เข้าร่วมโครงการ | สิงหาคม  2560 | ผู้บริหาร  -นางบาจรียา  แซะอามา |
| 4 | ขั้นสรุป  (A)  4.1  สรุปประเมินโครงการ  4.2  จัดทำรายงานโครงการฯ  นำเสนอ สำนักงานเขตพื้นที่การศึกษาประถมศึกษาสตูล | กันยายน 2560 | ผู้บริหาร  -นางบาจรียา  แซะอามา |

**5.   งบประมาณ** ได้รับจัดสรรงบประมาณจากสำนักงานเขตพื้นที่การศึกษาประถมศึกษาสตูล

จำนวน 10,500   บาท   (หนึ่งหมื่นห้าร้อยบาทถ้วน)

รายละเอียดการใช้งบประมาณ

|  |  |  |
| --- | --- | --- |
| กิจกรรม | สื่อที่ใช้ | งบประมาณ |
| กิจกรรมปรับพื้นฐาน |  |  |
| **1.ภาษาไทย** |  |  |
| -พัฒนาทักษะการอ่านจับใจความสำคัญ  ชั้นประถมศึกษาปีที่ 6 | แบบฝึกทักษะการอ่านจับใจความสำคัญ  ชั้น ประถมศึกษาปีที่ 6 | 600 |
| พัฒนาทักษะการอ่านจับใจความสำคัญ  ชั้นมัธยมศึกษาปีที่ 3 | แบบฝึกทักษะการอ่านจับใจความสำคัญ  ชั้นมัธยมศึกษาปีที่ 3 | 600 |
| พัฒนาทักษะการเขียนชั้นประถมศึกษาปีที่ 6 | แบบฝึกทักษะการเขียน | 600 |
| -เขียนคำพื้นฐาน | บัญชีคำพื้นฐาน | - |
| -เขียนเรียงความ | แบบฝึกทักษะการเขียนเรียงความ | - |
| พัฒนาทักษะการเขียนชั้นมัธยมศึกษาปีที่ 3 | แบบฝึกทักษะการเขียน | 600 |
| -เขียนคำพื้นฐาน /ข้อความ | บัญชีคำพื้นฐาน | - |
| -เขียนเรียงความ | แบบฝึกทักษะการเขียนเรียงความ | - |
| **2.คณิตศาสตร์** |  |  |
| -กิจกรรมพัฒนาทักษะการคิดคำนวณ  ชั้นประถมศึกษาปีที่ 6 | แบบฝึกทักษะการคิดคำนวณ  ชั้นประถมศึกษาปีที่ 6 | 675 |
| -กิจกรรมพัฒนาการเรียนรู้สูตรทางคณิตศาสตร์  ชั้นประถมศึกษาปีที่ 6 | แบบฝึกทักษะการาพื้นที่ละปริมาตร  ชั้นประถมศึกษาปีที่ 6 | 675 |

|  |  |  |
| --- | --- | --- |
| กิจกรรม | สื่อที่ใช้ | งบประมาณ |
| -กิจกรรมพัฒนาทักษะการแก้โจทย์ปัญหาทางคณิตศาสตร์ ชั้นประถมศึกษาปีที่ 6 | แบบฝึกทักษะการแก้โจทย์ปัญหา  ชั้นประถมศึกษาปีที่ 6 | 675 |
| -การพัฒนาทักษะการคิดคำนวณ  ชั้นมัธยมศึกษาปีที่ 3 | แบบฝึกทักษะการคิดคำนวณ  ชั้นมัธยมศึกษาปีที่ 3 | 675 |
| -กิจกรรมพัฒนาการเรียนรู้สูตรทางคณิตศาสตร์  ชั้นมัธยมศึกษาปีที่ 3 | แบบฝึกทักษะการาพื้นที่ละปริมาตรชั้นมัธยมศึกษาปีที่ 3 | 675 |
| -กิจกรรมพัฒนาทักษะการแก้โจทย์ปัญหาทางคณิตศาสตร์ ชั้นมัธยมศึกษาปีที่ 3 | แบบฝึกทักษะการแก้โจทย์ปัญหา  ชั้นมัธยมศึกษาปีที่ 3 | 675 |
| **3.วิทยาศาสตร์** |  |  |
| พัฒนาประสิทธิภาพการเรียนรู้ | สื่อเสริมประสิทธิภาพการเรียนรู้ | 675 |
| วิทยาศาสตร์ชั้นประถมศึกษาปีที่ 6 | วิทยาศาสตร์ชั้นประถมศึกษาปีที่ 6 |  |
| พัฒนาทักษะกระบวนการทางวิทยาศาสตร์ | แบบฝึกทักษะกระบวนการทาง |  |
| ขั้นพื้นฐานชั้นมัธยมศึกษาปีที่ 3 | วิทยาศาสตร์ ชั้นมัธยมศึกษาปีที่ 3 | 675 |
| 4.ภาษาอังกฤษ |  |  |
| -พัฒนาทักษะการอ่านชั้นประถมศึกษาปีที่ 6 | แบบฝึกทักษะการอ่านสะกดคำชั้นประถมศึกษาปีที่ 6 | 675 |
| -พัฒนาทักษะการอ่านจับใจความ  ชั้นมัธยมศึกษาปีที่ 3 | แบบฝึกการอ่านจับใจความขั้นพื้นฐาน  ชั้นมัธยมศึกษาปีที่ 3 | 675 |
| -พัฒนาทักษะการเขียนชั้นประถมศึกษาปีที่ 6 | แบบฝึกทักษะการเขียนขั้นพื้นฐาน | 675 |
| -พัฒนาทักษะการเขียนชั้นมัธยมศึกษาปีที่ 3 | แบบฝึกทักษะการเขียนขั้นพื้นฐาน ม.ต้น | 675 |
| รวม | | 10,500 |

หมายเหตุ  สามารถถัวเฉลี่ยจ่ายได้ทุกรายการ

**6.   การประเมินผลโครงการ**


|  |  |  |  |
| --- | --- | --- | --- |
| ที่ | ตัวบ่งชี้สภาพความสำเร็จ | วิธีวัดผล / ประเมินผล | เครื่องมือที่ใช้ในการวัดและประเมินผล |
| 1. | นักเรียนกลุ่มเป้าหมายร่วมกิจกรรมการเรียนปรับพื้นฐานและได้รับการพัฒนาศักยภาพ การอ่าน การเขียน ร้อยละ 100 | นิเทศการจัดการเรียนการสอนปรับพื้นฐาน | แบบบันทึกการนิเทศการจัดการเรียนการสอนปรับพื้นฐาน |
| 2. | นักเรียนกลุ่มเป้าหมายมีผลสัมฤทธิ์การทดสอบระดับชาติ สูงขึ้น | สำรวจจากผลการ  สำรวจจากการประเมินการอ่านการเขียน | -แบบสำรวจผลการประเมินผลการทดสอบ O-NET  -แบบสำรวจผลการประเมินการอ่าน การเขียน |

**7.  ประโยชน์ที่คาดว่าจะได้รับ**

7.1 นักเรียนชั้นประถมศึกษาปีที่ 6 และมัธยมศึกษาปีที่ 3 โรงเรียนบ้านสายควน ได้รับการจัดกิจกรรมการเรียนการสอนเพื่อปรับพื้นฐานการเรียนรู้ และพัฒนาการอ่าน การเขียน

7.2 ผลสัมฤทธิ์การทดสอบระดับชาติ O-NET ของนักเรียนชั้นประถมศึกษาปีที่ 6 และชั้นมัธยมศึกษาปีที่ 3 สูงขึ้น ไม่น้อยกว่าร้อยละ 5

7.3 นักเรียนชั้นประถมศึกษาปีที่ 6 และชั้นมัธยมศึกษาปีที่ 3 มีเจตคติที่ดี มีความตระหนัก และเห็นความสำคัญของการทดสอบระดับชาติ O-NET มากขึ้น



ลงชื่อ ผู้เสนอโครงการ

(นางบาจรียา แซะอามา)

 ครูโรงเรียนบ้านสายควน

ลงชื่อ ผู้อนุมัติโครงการ

( นายกรวินย์ ดวงตา )

ผู้อำนวยการโรงเรียนบ้านสายควน